प्रिया का कहना है कि जब उन्होने इस पर विचार किया था तो उस वक्त समाज का एक खास वर्ग ही इसका फायदा उठा रहा था। तब उन्होने सोचा की इसे आम लोगों तक ले जाया जाए जो ना सिर्फ किफायती और सुविधाजनक हो बल्कि आज की आधुनिक महिला जो घर और परिवार संभालने के अलावा काम भी करती है उसके लिए हो। प्रिया को ये आइडिया तब आया जब वो ट्रेनिंग का पांचवा सत्र कर रही थीं। उन्होने ऑनलाइन तरीके से अपने इस काम को बढ़ाने के बारे में सोचना शुरू कर दिया था। प्रिया ने अपने भाई से प्रेरणा ली। उनका भाई सिंगापुर में अच्छी नौकरी तो कर ही रहा था साथ ही साथ यात्रा से संबंधित अपना ई-कॉमर्स से जुड़ा उद्यम भी चला रहा था।